Bakong

Bakong (khmeriksi ប្រាសាទបាគង) on temppeli Kambodžassa lähellä nykyistä Roluosia. Kuningas Indravarman I (hallitsi 877-889) rakennutti sen 881 khmerien valtakunnan silloiseen pääkaupunkiin Hariharalayaan. Bakong on hindulainen Shivalle pyhitetty temppeli. Bakong oli Hariharalayan päätemppeli. Muodoltaan se oli keinotekoiselle kukkulalle rakennettu temppelivuori, joka kuvasti hindulaisen kosmologian Meru-vuorta. Meru-vuoren tapaan Bakongissa oli viisi porrastettua tasoa tai ”maailmaa”: nagat, garudat, rakshasat, yakshat ja huipulla maharadžat. Khmerien temppeleistä Bakong kuvastaa kaikkein tarkimmin Meru-vuorta. Lähteet Glaize, Maurice: The Monuments of the Angkor Group (pdf) TheAngkorguide.com. 1944. Viitattu 28.2.2011. (englanniksi) Viitteet